हमारी आधुनिक जीवन शैली बहुत हद तक सुस्‍त होती है। हमारे अधिकांश काम कम्‍प्‍यूटर आधारित होते हैं जिसके लिए हमें लंबे समय तक स्‍क्रीन के सामने बैठना होता है। यह अक्‍सर गर्दन और कंधे की मांसपेशियों पर तनाव और दबाव डालता है। इस प्रकार के दर्द और अकड़न को दूर करने के लिए योग अभ्यास प्रभावी हैं। लेकिन इसे और अधिक प्रभावी बनाने के लिए आप योग के बाद जैतून तेल से मालिश कर त्‍वरित लाभ प्राप्‍त कर सकते हैं। जैतून तेल की मालिश रक्‍त परिसंचरण और ऊर्जा प्रवाह को बढ़ाकर गर्दन और कंधों से तनाव को दूर करने में मदद कर सकता है। अध्‍ययनों से पता चलता है कि जैतून तेल में मौजूद ओलेओकैंथल (Oleocanthal) एंटी-इंफ्लामेटरी दवाओं की तरह काम करता है। इस तरह से आपकी गर्दन और कंधे की अकड़न और दर्द को दूर करने के लिए आप जैतून तेल की मालिश का उपयोग कर सकते हैं।